b"\n_START_ARTICLE_\n\xc5\xbdaga (film)\n_START_SECTION_\nVsebina\n_START_PARAGRAPH_\nFotograf Adam se zbudi v kadi v veliki zanemarjeni kopalnici, kjer je z verigo na gle\xc5\xbenju priklenjen na vodovodno cev. Lawrence Gordon je onkolog, ki je prav tako priklenjen na drugi strani sobe. Med njima le\xc5\xbei truplo, ki v roki dr\xc5\xbei revolver in majhen predvajalnik. Oba imata v \xc5\xbeepu kaseto, in Adam le ujame predvajalnik. Adamova kaseta govori, da naj pobegne iz kopalnice, medtem ko Lawrencova govori naj ubije Adama do \xc5\xa1este ure, ali pa bosta njegova \xc5\xbeena in h\xc4\x8di umrli, on pa bo za vedno ostal priklenjen. Adam najde znotraj strani\xc5\xa1\xc4\x8dne \xc5\xa1koljke dve \xc5\xbeagi. Ko posku\xc5\xa1ata pre\xc5\xbeagati verige, se Adamova zlomi in odvr\xc5\xbee jo v ogledalo. Lawrence nato ugotovi, da \xc5\xbeagi nista bili namenjeni za verigi, temve\xc4\x8d za njuna stopala, in da jima je to storil morilec Jigsaw, za katerega Lawrence ve, ker je bil pet mesecev osumljenec._NEWLINE_Lawrence se spominja kako je enkrat med opisovanjem mo\xc5\xbeganskega tumorja, pacienta Johna, kot ga je predstavil uslu\xc5\xbebenec Zep Hindle, bil obiskan s strani detektivov Davida Tappa in Stevena Singa, ki sta na kraju Jigsawove ''igre'' na\xc5\xa1la njegovo svetilko. Ko potrdijo njegov alibi, Lawrence prisluhne zgodbi edine pre\xc5\xbeivele, odvisnice od heroina Amande Young, ki verjame da ji je Jigsaw pomagal._NEWLINE_Medtem ima Zep Alison in Diano Gordon za talke pri njih doma, in opazuje Adama in Lawrenca skozi kamero, ki se nahaja za ogledalom v kopalnici. Hi\xc5\xa1o medtem skrbno opazuje Tapp, ki os ga odpustili iz policije. Spomini poka\xc5\xbeejo, da je Tapp potem, ko je sli\xc5\xa1al Amandino zgodbo, postal obseden s primerom. Ko je na\xc5\xa1el Jigsawovo skrivali\xc5\xa1\xc4\x8de s pomo\xc4\x8djo kasete, ki so jo na\xc5\xa1li na kraju zlo\xc4\x8dina, sta se tja skupaj s Singom odpravila. Tam sta Jigsawa ujela in re\xc5\xa1ila mo\xc5\xbea pred eno izmed njegovih pasti. Jigsaw vre\xc5\xbee Tappov vrat in pobegne, Sing pa aktivira past, ki je povezana s pu\xc5\xa1ko, ki ga ubije. Prepri\xc4\x8dan, da je Lawrence Jigsaw, ga Tapp zasleduje na vsakem koraku._NEWLINE_V kopalnici, Lawrence najde \xc5\xa1katlo v kateri je v\xc5\xbeigalnik, dve cigareti in mobilni telefon, ki samo sprejema klice. Nato se spomni, da ga je v parkirni hi\xc5\xa1i ugrabil neznanec s pra\xc5\xa1i\xc4\x8djo masko. Potem poskusita zaigrati Adamovo smrt, s pomo\xc4\x8djo v ''zastrupljeno'' kri iz trupla, pomo\xc4\x8deno cigareto, vendar na\xc4\x8drt propade, ko Adama strese elektrika skozi verigo. Adam se nato spomni, da se je zbudil doma, ko je zmanjkalo elektrike in ga je nenadoma napadel neznanec s podobno pra\xc5\xa1i\xc4\x8djo masko. Takrat Zep prisili Alison, da pokli\xc4\x8de Lawrenca in mu pove, da naj ne zaupa Adamu, ki prizna da je bil najet, da ga fotografira. Adam prizna tudi, da ve za Lawrencove afere s \xc5\xa1tudentkami; Lawrence je bil na dan ugrabitve tudi z eno. Ko Adam opi\xc5\xa1e mo\xc5\xbea, ki ga je najel, Lawrence spozna, da ga je najel Tapp. Adam nato najde fotografijo, ki je ni posnel, na njej pa je mo\xc5\xbe, ki gleda skozi okno Lawrencove hi\xc5\xa1e. Slednji ugotovi, da je to Zep. Ura nato odbije \xc5\xa1est._NEWLINE_Alison se nato osvobodi in pokli\xc4\x8de Lawrenca \xc5\xa1e enkrat, toda se za\xc4\x8dne boriti z Zepom za pi\xc5\xa1tolo. Tapp to opazi in prihiti na pomo\xc4\x8d. Re\xc5\xa1i Gordonove in sledi Zepu, ki ga ustreli. Lawrence, ki sli\xc5\xa1i samo krike in strele, ne dose\xc5\xbee ve\xc4\x8d mobilnika, in si v depresiji odre\xc5\xbee stopalo in ustreli Adama z revolverjem, ki ga ima truplo v rokah. Zep pride v kopalnico, da bi ubil Lawrenca vendar, ga podere Adam in ga do smrti pretepe s pokrovom strani\xc5\xa1\xc4\x8dne \xc5\xa1koljke, saj je le la\xc5\xbeje ranjen. Lawrence se odvle\xc4\x8de iz sobe po pomo\xc4\x8d, Adam pa v Zepovih \xc5\xbeepih i\xc5\xa1\xc4\x8de klju\xc4\x8de, toda najde \xc5\xa1e eno kaseto, ki pojasni, da je Zep le \xc5\xa1e ena \xc5\xbertev, ki mora slediti navodilom igre ali pa bo umrl zaradi strupa, ki se pretaka po njegovi krvi. Ko se kaseta kon\xc4\x8da, ''truplo'' vstane, in poka\xc5\xbee da je to Lawrencov pacient John, ki je pravi Jigsaw. Pove, da je klju\xc4\x8d verig v kadi, ki pa je bil posesan v vodovod, ko se je Adam zbudil. Z elektriko strese Adama, ki tako izgubi Zepovo pi\xc5\xa1tolo. Ugasne lu\xc4\x8di, zapre vrata kopalnice in pusti Adama umreti."